ਸਲੋਨੀ ਗੌੜ
ਸਲੋਨੀ ਗੌੜ, ਜਿਸ ਨੂੰ ਬਦਲਵੇਂ ਰੂਪ ਵਿੱਚ ਉਸਦੇ ਹਾਸਰਸ ਨਾਮ ਨਜ਼ਮਾ ਆਪੀ ਨਾਲ ਜਾਣਿਆ ਜਾਂਦਾ ਹੈ, ਉਹ ਇੱਕ ਸਮਕਾਲੀ ਭਾਰਤੀ ਕਾਮੇਡੀਅਨ ਅਤੇ ਮਿਮੀਕਰੀ ਕਲਾਕਾਰ ਹੈ। ਉਹ ਆਪਣੀਆਂ ਹਸਰਸ ਵਿਡੀਓਜ਼ ਦੁਆਰਾ ਸਮਾਜਿਕ ਮੁੱਦਿਆਂ ਨੂੰ ਸੰਬੋਧਿਤ ਕਰਦੀ ਹੈ।

ਜੀਵਨੀ 
ਸਲੋਨੀ ਗੌੜ ਦਾ ਜਨਮ 12 ਦਸੰਬਰ 1999 ਨੂੰ ਬੁਲੰਦਸ਼ਹਿਰ, ਉੱਤਰ ਪ੍ਰਦੇਸ਼ ਵਿੱਚ ਹੋਇਆ ਸੀ। ਉਸਨੇ ਆਪਣੀ ਸਕੂਲ ਦੀ ਪੜ੍ਹਾਈ ਬੁਲੰਦਸ਼ਹਿਰ ਦੇ ਰੇਨੇਸੈਂਸ ਸਕੂਲ ਤੋਂ ਕੀਤੀ ਅਤੇ ਹੁਣ ਉਹ ਰਾਜਨੀਤੀ ਸ਼ਾਸਤਰ ਅਤੇ ਅਰਥ ਸ਼ਾਸਤਰ ਵਿੱਚ ਦਿੱਲੀ ਯੂਨੀਵਰਸਿਟੀ ਤੋਂ ਅੰਡਰਗ੍ਰੈਜੁਏਟ ਦੀ ਡਿਗਰੀ ਹਾਸਲ ਕਰ ਰਹੀ ਹੈ।

ਸਲੋਨੀ ਨੇ ਆਪਣੇ ਹਾਸੋਹੀਣੀ ਕਰੀਅਰ ਦੀ ਸ਼ੁਰੂਆਤ “ਪਿੰਕੀ ਡੋਗਰਾ” ਦੇ ਕਿਰਦਾਰ ਨਾਲ ਕੀਤੀ ਅਤੇ ਬਾਅਦ ਵਿਚ “ਕੁਸਮ ਬਹੇਂਜੀ” ਅਤੇ “ਆਸ਼ਾ ਬਹੇਂਜੀ” ਦੇ ਪਾਤਰਾਂ ਦੀ ਵਰਤੋਂ ਕੀਤੀ। ਉਸ ਨੇ ਸਮਕਾਲੀ ਸਮਾਜਿਕ ਮੁੱਦਿਆਂ ਨੂੰ ਦਰਸਾਉਣ ਲਈ 2018 ਵਿੱਚ "ਨਜ਼ਮਾ ਆਪੀ" ਚਰਿੱਤਰ ਦੀ ਸਿਰਜਣਾ ਕੀਤੀ। ਉਹ ਲੋਕਾਂ ਤੱਕ ਪਹੁੰਚਣ ਲਈ ਪਲੇਟਫਾਰਮ ਵਜੋਂ ਇੰਸਟਾਗ੍ਰਾਮ ਅਤੇ ਟਵਿੱਟਰ ਦੀ ਵਰਤੋਂ ਕਰਦੀ ਹੈ। ਉਸਨੇ ਨਾਗਰਿਕਤਾ ਸੋਧ ਐਕਟ, ਦਿੱਲੀ ਵਿਚ ਪ੍ਰਦੂਸ਼ਣ ਅਤੇ ਕੇਂਦਰੀ ਬਜਟ 2020 'ਤੇ ਵੀਡੀਓ ਤਿਆਰ ਕੀਤੇ ਹਨ।

ਨਵੰਬਰ 2020 ਵਿਚ ਸਲੋਨੀ ਨੇ ਓ.ਟੀ.ਟੀ. ਪਲੇਟਫਾਰਮ ਸੋਨੀ ਲਿਵ 'ਤੇ ਆਪਣੇ ਸ਼ੋਅ 'ਅਨਕੌਮਨ ਸੈਂਸ ਵਿਦ ਸਲੋਨੀ' ਦੀ ਸ਼ੁਰੂਆਤ ਕੀਤੀ ਸੀ।

ਹਵਾਲੇ 
 
ਜਨਮ 1999
ਜ਼ਿੰਦਾ ਲੋਕ